Til Enhet for BHT

Fra Elisabet Mona, Enhet for HMS og beredskap

|  |  |
| --- | --- |
| **Notatdato:** | **14. november 2016** |

**Tilgang til bedriftshelsetjenester for studenter**

**Bakgrunn**

Enhet for bedriftshelsetjeneste får en del henvendelser angående studenter - både i fht vaksinering og målrettede helseundersøkelser. Enhet for BHT har behov for en avklaring av om de skal levere tjenester til studenter. Enhet for BHT ønsker også å vite hva de skal melde tilbake til enhetene i forhold til hvilken BHT enheten skal bruke og hvem som betaler i de tilfellene Enhet for BTH ikke kan levere tjenesten.

Følgende har kunnet kommentere dette notatet: Enhet for BHT, Avdeling for fagstøtte, Studentombudet, Læringsmilljøutvalget.

**Problemstillinger og løsninger**

**Hvilke studenter skal ha tilgang til bedriftshelsetjenester og hvilke bedriftshelsetjenester skal disse studentene ha tilgang til?**

Det følger av aml. § 1-6 (1) bokstav a, at elever ved institusjoner som har undervisning eller forskning som formål, anses som arbeidstakere i forhold til lovens regler om helse, miljø og sikkerhet når de utfører arbeid i virksomhet som går inn under loven. Persongruppene som er opplistet i § 1-6 (1) har altså samme vern mot arbeidsulykker og helseskader som arbeidstakere som går inn under loven. Bestemmelsen kommer bare til anvendelse i den utstrekning de aktuelle persongruppene utfører arbeid i en virksomhet som går inn under loven.

Forskrift om arbeidsmiljølovens anvendelse for personer som ikke er arbeidstakere (F16.12.2005 nr 1568) § 1, har følgende ordlyd "Elever ved institusjoner som har undervisning eller forskning som formål skal når de utfører arbeid som ledd i praktisk opplæring, og arbeidet foregår under forhold som kan innebære fare for deres liv og helse, anses som arbeidstakere i forhold til arbeidsmiljøloven kapittel 1, 2, 3, 4, 5, 18 og 19, med unntak av § 19-2".

Studenter skal ha tilgang til bedriftshelsetjenester i tilfeller der studenten utfører arbeid som ledd i praktisk opplæring og arbeidet foregår under forhold som kan innebære fare for deres liv og helse. Risikovurderinger skal vise forhold som kan innebære fare for liv og helse. Ved UiO er dette aktuelt ved følgende aktiviteter som del av et utdanningsprogram:

* Laboratoriearbeid
* Feltarbeid
* Praksisarbeid hos ekstern arbeidsgiver
* Praksisarbeid ved UiO

Disse studentene skal ha tilgang til bedriftshelsetjenester knyttet til arbeidsoppgavene som kan innebære fare for liv og helse. I praksis vil dette hovedsakelig være følgende bedriftshelsetjenester:

* Arbeidsmedisinsk utredning / veiledning og helsesamtaler
* Målrettede helseundersøkelser
* Vaksinasjon
* Veiledning / helsesamtale gravide
* Ergonomisk arbeidsplassvurdering

**Konklusjon:** Regelverk og risikovurderinger avgjør hvilke BHT-tjenester som skal tilbys til hvem. Ledelsen ved den enkelte enhet kan i samarbeid med bedriftshelsetjenesten avgjøre hvilke studenter dette er og hvilke tjenester disse studentene skal ha tilgang til i forbindelse med den årlige bestillingen av bedriftshelsetjenester.

**Hvilken bedriftshelsetjeneste skal disse studentene har tilbud om å bruke?**

Enhet for BHT er foretrukket leverandør, om de ikke kan levere kan bedriftshelsetjenester kjøpes fra ekstern BHT som UiO har rammeavtale med (vedlegg 1). Brev «Om UiOs prioriteringer av BHT-tjenester 2016» angir hvem som leverer bedriftshelsetjenester til UiO, og hvem som skal betale for hvilke tjenester ved bruk av ekstern bedriftshelsetjeneste (vedlegg 2).

En del av de tjenestene BHT tilbyr, hentes også fra andre aktører der det er mest hensiktsmessig, ved UiO brukes lokalt ansatte, andre rammeavtaler enn de vi har med ekstern BHT eller aktører den enkelte ansatte har bruk av. Det kan også være aktuelt at studenter får tilbud om bedriftshelsetjenester fra ekstern arbeidsgiver hvor studenten er i praksis. Der det lokalt er mest hensiktsmessig å bruke andre aktører UiOs bedriftshelsetjenester, for eksempel egne ansatte, fastlege eller ekstern arbeidsgivers bedriftshelsetjeneste, kan man gjøre det.

**Konklusjon:** Enhet for BHT er foretrukket leverandør, alternativt kan ekstern leverandør eller andre aktører – for eksempel fastlege brukes.

Vedlegg

1. Prosedyre for bestilling av bedriftshelsetjenester

2. Brev «Om UiOs prioriteringer av BHT-tjenester 2017».